32001R1613
L 214/19
JURNALUL OFÍCIAL AL UNIUNII EUROPENE
REGULAMENTUL (CE) NR. 1613/2001 AL COMISIEI
din 7 august 2001
de modificare a Regulamentului (CE) nr. 896/2001 de stabilire a normelor de aplicare a Regulamentului (CEE) nr. 404/93 al Consiliului privind regimul importurilor de banane în Comunitate
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 404/93 al Consiliului din 13 februarie 1993 privind organizarea comună a pieței în sectorul bananelor (1), astfel cum a fost modificat ultima dată prin Regulamentul (CE) nr. 216/2001 (2), în special articolul 20,
întrucât:
(1)
Regulamentul (CE) nr. 896/2001 (3) al Comisiei stabilește noile norme de aplicare a Regulamentului (CEE) nr. 404/93 privind gestiunea contingentelor tarifare de import prevăzute la articolul 18 alineatul (1) din respectivul regulament, aplicabile de la data de 1 iulie 2001.
(2)
Articolul 8 alineatul (2) al doilea paragraf din Regulamentul (CE) nr. 896/2001 stabilește că dovada expedierii în cazul comercianților netradiționali se face prin prezentarea de copii ale conosamentului și manifestului vasului sau, după caz, ale documentului de transport rutier sau aerian, realizate în numele comerciantului, pentru cantitățile importate efectiv. Pentru a se asigura o aplicare uniformă a acestei dispoziții trebuie specificat faptul că dovada necesară trebuie să acopere expediția din țara de origine a bunurilor, indiferent de mijloacele de transport utilizate. Această modificare trebuie aplicată, pentru prima dată, expedițiilor legate de operațiunile de import efectuate pentru al patrulea trimestru din 2001.
(3)
Măsurile prevăzute de prezentul regulament sunt conforme cu avizul Comitetului de gestionare a bananelor,
ADOPTĂ PREZENTUL REGULAMENT:
Articolul 1
Articolul 8 alineatul (2) al doilea paragraf din Regulamentul (CE) nr. 896/2001 se înlocuiește cu următorul text:
„Dovada expedierii se face prin prezentarea de copii ale conosamentului și manifestului vasului sau, după caz, ale documentului de transport rutier sau aerian, ce acoperă expediția din țara de origine, realizate în numele comerciantului, pentru cantitățile importate efectiv.”
Articolul 2
Prezentul regulament intră în vigoare în a treia zi de la data publicării în Jurnalul Oficial al Comunităților Europene.
Se aplică pentru prima dată expedițiilor legate de operațiunile de import efectuate pentru al patrulea trimestru din 2001.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 7 august 2001.